Luk 13:6-9 & Matt 21:18-22 Vrug dra is wat God vra

In nagmaal idioom:

**Hoe smaak jy vir die wêreld?**
Watter nasmaak laat jy by julle?
Watter voedingswaarde het jy vir hulle?
Wat bepaal jou voedingswaarde?

**Kos, eet, speel ‘n baie belangrike** rol in die Nuwe Testament.
Kyk gerus hoe dikwels het Jesus saam met mense geëet het.
Mense met wie hy verhoudings gebou het.

Jou hemelse Pa nooi jou vanaand vir ete.

Daar is **gewoonlik verskillende soorte brood & konfyte** tydens ons liefdesmaaltye;
Interessante is dat die vyekonfyt ‘n wenner is. Daar bly nooit vye konfyt oor nie.

Dit het laat my dink aan die rol, plek en simboliek van vye en vyebome in die Bybel.

Besprekingsvraag: Watter rol, plek en simboliek het vye en vyebome in Bybel?

**Vye was ‘n gewilde, algemene**, goedkoop kossoort gewees.
Vyebome in Israel is effe groter as die wat ons in SA ken.

Vyebome groei in Israel tot byna 6 meter hoog en die takke en blare
word amper net so wyd.

Toe **Jesus Nataniël geroep** het as dissipel, het hy onder ‘n vyeboom gesit (Joh 1:48).

**Sagaria gebruik beeldspraak** om die leefwyse na Christus se tweedekoms uit te beeld: Elkeen sal onder sy eie wingerd en vyeboom sit (Sag 3:9,10).

Die **Here het die beloofde land aan die volk voorgestel** as ‘n land met:
koring en gars, wingerde, vyebome en granate (Deut 8:8).

**Vyebome word dikwels in die Ou Testament** as simbool vir ‘n heilige lewe gebruik.
Dit was elke Israeliet se droom gewees om sy eie vyeboom te besit
en baie het hul eie vye gehad.

**Vyebome dra gewoonlik baie vrugte.**Dit begin vir ‘n voordrag vye wat saam met die blare verskyn,
daarna kom die hoof drag en die na vye kom agterna.

**Israel se klimaat** is in sommige plekke so dat vyebome byna die heel jaar vye dra.
Anders begin die vye van vroeg lente tot vroeg herfs.

Jesus het ‘n gelykenis rondom ‘n vyeboom en sy versorging vertel
sowel as interaksie/ potjie met vyeboom geloop.

Kom ons lees daarvan: Luk 13:6-9 & Mat 21:18-22

**Die gelykenis**

*6Toe het Jesus hierdie voorbeeld gebruik: “’n Man het ’n vyeboom in sy tuin geplant en telkens gekom om te kyk of daar al vye aan was, maar hy was altyd teleurgesteld. 7Uiteindelik het hy vir sy tuinier gesê: ‘Ek het drie jaar gewag en daar was nie ’n enkele vy nie! Kap hom af. Hy neem net plek op wat vir iets anders gebruik kan word.’*

*8“Die tuinier het geantwoord: ‘Meneer, gee dit nog een kans. Los hom nog ’n jaar en ek sal besondere aandag aan hom gee en baie bemesting. 9As ons volgende jaar vye kry, goed. So nie kan u dit uitkap.’” Luk 13:6-9*

**Jesus vervloek die vyeboom**

*18Vroegdag op pad terug na Jerusalem het Jesus honger geword 19en ’n enkele vyeboom langs die pad sien staan. Hy gaan toe na die boom, maar al wat Hy daaraan gekry het, was blare. Hy spreek die boom toe aan: “Mag jy nooit weer vrugte dra nie!” Die boom het onmiddellik totaal verskrompel.*

*20Die dissipels was verstom toe hulle dit sien en het gesê: “Hoe op aarde kon die boom so skielik heeltemal opdroog?”*

*21Jesus het hulle geantwoord: “Ek ver­seker julle dat as julle vas glo en nie twyfel nie, julle nie net dieselfde sal kan doen nie, maar baie meer. Julle sal selfs vir hierdie berg kan sê: ‘Mag God jou oplig en in die see gooi,’ en dit sal so gebeur. 22Alles wat julle in die gebed van God vra, sal julle ontvang, mits julle God daarmee vertrou.” (Mat 12:18-21).*

Om te verstaan wat in die gedeeltes gebeur moet ons na die agtergrond kyk..

Die **Maandagoggend van die Paasweek is Jesus Jerusalem binne** op die rug van ‘n donkie terwyl mense die “rooi tapyt vir hom uitrol” met hul klere en palmtakke op die pad. Hy is begroet met prysliedere:

Prys Hom,
Loof Hom wat in die naam van die Here kom!

**Dinsdag oggend is Jesus honger op pad** na die stad.
Hy het ‘n pragtige vyeboom raakgesien en vye daaraan gaan soek
want Hy was honger.

Van ver af het die boom belowend gelyk.
Toe Jesus egter by die boom kom
was die teleurstelling groot. Daar was net blare...

**Geen vrugte**, geen kos...
Dit was alles net skyn, vertoon.

Jesus het toe aan die boom gesê

*Jy sal in der ewigheid nooit weer vrugte dra nie. (*Mat 21:19)

En die boom het dadelik verdroog.

**Jesus is daarna** die stad in
en is met die **volgende skyn toneel** by die tempel gekonfronteer.

Hy het **dadelik tot aksie oor gegaan**:

Hy het die tafels van die geldwisselaars en die stoele van die duiweverkopers omgegooi.

Hierdie mense se stalletjie was op die tempelplein,
die plek waar die nie-Jode moes aanbid.

Met hul sakebedrywe het die Jode verhinder dat die nie-Jode daar kon bid
en hulle het die mense met buitensporige winste uitgebuit...

Die **Tempelplein was baie bedrywig**maar van ‘n persoonlike verhouding met die Here was daar nie sprake.

Presies dieselfde boodskap wat Jesus preek met die vervloeking van die vyeboom.

Die **volgende oggend** toe Jesus en sy Dissipels weer by die vyeboom verbygaan
het hul opgemerk dat die boom totaal verdroog het.

**Jesus toon sy misnoeë** met skyn, leë godsdiens.

Jy kan hoe ernstig besig wees met jou godsdiens;

* Dink aan hoe ernstig die Joodse kerkleiers was met die opdeel van die wet en die uitvoering daarvan.
* Kyk na die bedrywighede op die tempelplein om mal van offers te voorsien

**Probleem: hulle was nie met die Here besig nie.**

As daar nie ‘n persoonlike verhouding tussen jou en God drie-enig is nie,
is jy besig met skyn, vertoon, leë godsdiens...

Van **ver af het die boom so mooi gelyk.**Dit was vol belofte, maar daar was geen vrugte nie.

Die **volk se offers en hul godsdienstige bedrywighede was vorm**.
Die persoonlike verhouding met die Here het ontbreek.

‘n Persoonlike verhouding met die Here dra vrug.

Jesus **duld nie ‘n gebrek aan vrugte vir altyd nie**.
Hy duld nie ‘n skynheilige geloofslewe nie.

Dat jy leef asof jy kind van God is,
maar van ‘n Pa-kind verhouding tussen jou en God is daar nie sprake nie.

**Geloof is die hand** waarmee jy dit wat Jesus op Golgota gedoen het,
jou eie maak.

Wie in Christus glo het berou en bekering van sy sonde
maar dit moet nie daar stop nie.

**Jy moet vrug dra.**Jy moet groei in jou verhouding met jou hemelse Pa.

**Jesus die tuinier het alles vir jou gedoen**sodat jy in ‘n herstelde verhouding met God jou hemelse Pa kan leef en groei.

Hy het in jou plek gesterf
Hy het jou skuld vereffen
Hy woon deur sy Gees in jou sodat jy nooit meer alleen is nie

Hy stel jou in staat om vrug te dra

**Kom ons vier nagmaal** en eet daarna lekker saam.
Kom ons groei in ons verhouding met God en mekaar.

Amen